CELEX: 62016CN0217
Language: hr
Date: 2016-04-18 00:00:00
Title: Predmet C-217/16: Zahtjev za prethodnu odluku koji je 18. travnja 2016. uputio Efeteio Athinon (Grčka) – Europska komisija protiv Dimos Zagoriou

20.6.2016   
            
            
               HR
            
            
               Službeni list Europske unije
            
            
               C 222/7
            
         Zahtjev za prethodnu odluku koji je 18. travnja 2016. uputio Efeteio Athinon (Grčka) – Europska komisija protiv Dimos Zagoriou
   (Predmet C-217/16)
   (2016/C 222/09)
   Jezik postupka: grčki
   
      Sud koji je uputio zahtjev
   
   Efeteio Athinon (Corte di appello di Atene, Grčka)
   
      Stranke glavnog postupka
   
   
      Tužitelj: Europska komisija
   
      Tuženik: Dimos Zagoriou
   
      Prethodna pitanja
   
   
               1.
            
            
               Koja je narav akata Europske komisije donesenih prilikom izvršavanja njezinih nadležnosti iz uredbi br. 2052/88 (1), 4253/1988 (2) i 4256/1988 (3) i, preciznije, jesu li takvi akti Komisije akti javnoga prava protiv kojih se uvijek može pokrenuti upravni spor u odnosu na meritum, posebno kada je predmet ovrhe koju je Komisija odredila u odnosu na treće osobe privatna tražbina, u slučaju kada prvotni zahtjev za ispunjenje tražbine, radi kojeg je i pokrenut ovršni postupak, proizlazi iz pravnog odnosa javnog prava i iz navedenih akata Europske komisije, ili se radi o aktima privatnog prava glede kojih se mogu pokretati sporovi privatno-pravne naravi?
            
         
               2.
            
            
               Imajući u vidu članak 299. UFEU-a, prema kojemu je ovrha akata Europske komisije koji sadrže novčanu obvezu na teret osoba koje nisu države članice uređena normama građanskog prava na snazi u državi na čijem se području ona provodi, te imajući u vidu odredbu istog članka, prema kojoj je nadzor nad provedbom ovrhe u nadležnosti nacionalnog suda, kako se utvrđuje nadležnost nacionalnih sudova u pogledu sporova koji proizlaze iz takve ovrhe, kada prema nacionalnom zakonodavstvu ti sporovi predstavljaju upravne sporove u odnosu na meritum, odnosno kada taj odnos potpada pod javno pravo?
            
         
               3.
            
            
               U slučaju ovrhe akata Europske komisije donesenih prilikom izvršenja uredbi 2052/88, 4253/1988 i 4256/1988, kojima se osobama koji nisu države članice nalaže izvršenje novčanih obveza, treba li pasivnu legitimaciju dužnika utvrditi na temelju nacionalnog prava ili prava Zajednice?
            
         
               4.
            
            
               Kada je subjekt kojemu je naloženo ispunjenje novčane obveze koja proizlazi iz akta Europske komisije donesenog prilikom provedbe uredbi 2052/88, 4253/1988 i 4258/1988 komunalno društvo koje je u međuvremenu likvidirano, [OMISSIS] je li općina kojoj je takvo društvo pripadalo odgovorna za ispunjenje predmetne novčane obveze prema Europskoj komisiji u smislu gore navedenih uredbi?
            
         
      (1)  SL L 185, 15. 7. 1988., str. 9.
   
   
      (2)  SL L 374, 31. 12. 1988., str. 1.
   
   
      (3)  SL L 374, 31. 12. 1988., str. 25.